THAI มั่นใจพลิกเป็นกำไรในปี 59 ตั้งเป้าผู้โดยสารโต 6%
THAI รับผลประกอบการปีนี้ขาดทุน แต่มั่นใจพลิกเป็นกำไรในปี 59 ตั้งเป้าผู้โดยสารโต 6% เผยมีแผนลดค่าใช้จ่ายในปี 59 จำนวน 5 พันลบ.ขึ้นไป
29 ธ.ค. 2558

นายจรัมพร โชติกเสถียร กรรมการผู้จัดการใหญ่ บริษัท การบินไทย จำกัด (มหาชน) หรือ THAI เปิดเผยว่า ในปี 59 บริษัทจะกลับมามีกำไร จากปีนี้ที่เป็นไปตามคาดที่จะขาดทุน จากรายได้เพิ่มขึ้นที่คาดว่าจะมีผู้โดยสารเพิ่มขึ้น 6% จากปีนี้เติบโต 5-6% เป็นไปตามอุตสาหกรรมการบิน
นอกจากนี้มีแผนลดค่าใช้จ่ายปี 59 จำนวน 5 พันล้านบาทขึ้นไป โดยในส่วนนี้ได้ตั้งงบปรับลดพนักงานจำนวน 2 พันล้านบาท  ขณะเดียวกันมีแผนเพิ่มประสิทธิภาพการบริหาร
“ตามแผนปีหน้าต้องมีกำไร ต้องเริ่มมีกำไรในเดือนมกราคม เพราะประสิทธิภาพ ด้วยค่าใช้จ่ายลดลง เครื่องบินน้อยลง ทำให้ yield ดีขึ้น 3-7% ทั้งที่ต้นทุนเท่าเดิมก็จะลงไปที่ Bottom line” นายจรัมพร กล่าว